  Майя Бывальцева Удмуртиын нырысьсэ нылъёс пӧлын боксъя Приволжск федерал округлэн первенствоез ортчоз. Ӵошатсконъёс 31-тӥ южтолэзьысен 5-тӥ оштолэзёзь мынозы. Со сярысь улосвыл тӧролэн но кивалтэтлэн пресс-службазы ивортӥз. Первенствое 14 улосвылъёсысь 250-лэсь трос спортсменъёс но 100 тренеръёс вуизы. Ӵошатсконъёс арлыдъя кык категориосын мынозы: 13-14 аресъем но 15-16 аресъем нылъёс пӧлын. Соос боксъя Россилэн первенствояз быръён луозы. Со сяна, Приволжьеысь егитъёслэн огъяросси спартакиадазы улсын та нуналъёсы Ижкарын 19-22 аресъем егитъёс пӧлын Приволжск федерал округлэн первенствоез ортчоз. Нюръяськонъёс секталая 10 но 13 категориосын радъяськозы. Асьсэ секталазыя вормисьёс бадӟым чемпионатъёсы пыриськыны быгатозы. Ӵошатсконъёсты сӥё-дано усьтон 31-тӥ южтолэзе ортчоз. Ужрадэ профессионалъёс пӧлын дуннелэн чемпионэз Денис Лебедев ӧтемын. Вань нюръяськонъёс «Динамо» спорт огъетын мынозы Тегъёс: Спорт Ижкар Удмуртия ПФО бокс  